U-I-143/17
Natisni
Opravilna št.:
U-I-143/17
Datum odločitve:
9. 9. 2019
ECLI:
ECLI:SI:USRS:2019:U.I.143.17
Akt:
Zakon o kazenskem postopku (Uradni list RS, št. 32/12 – uradno prečiščeno besedilo, 47/13 in 87/14) (ZKP), 1. in 2. odst. 61. čl., 3. odst. 121. čl. in 1. odst. 421. čl.
Izrek:
Pobuda za začetek postopka za oceno ustavnosti prvega in drugega odstavka 61. člena, tretjega odstavka 121. člena in prvega odstavka 421. člena Zakona o kazenskem postopku (Uradni list RS, št. 32/12 – uradno prečiščeno besedilo, 47/13 in 87/14)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Boštjan Zakrajšek, Celje
Datum vloge:
12. 9. 2017
Vrsta odločitve:
sklep
Vrsta rešitve:
zavrženje
Dokument:
US32042
Dokument v PDF obliki:
U-I-143-17.pdf
208 KB
Prenesite datoteko
U-I-143/17-5
9. 9. 2019
SKLEP
Ustavno sodišče je v postopku za preizkus pobude
Boštjan
a
Zakrajška, Celje
,
na seji 9. septembra 2019
sklenilo:
Pobuda za začetek postopka za oceno ustavnosti prvega in drugega odstavka 61. člena, tretjega odstavka 121. člena in prvega odstavka 421. člena Zakona o kazenskem postopku (Uradni list RS, št. 32/12 – uradno prečiščeno besedilo, 47/13 in 87/14)
se zavrže.
OBRAZLOŽITEV
1. Pobudnik izpodbija v izreku tega sklepa navedene določbe Zakona o kazenskem postopku (ZKP). Svoj pravni interes utemeljuje s predhodno vloženo ustavno pritožbo zoper sklep Vrhovnega sodišča št. I Ips 9355/2013 z dne 15. 6. 2017 in sklep Višjega sodišča v Ljubljani št. VII Kp 9355/2013 z dne 11. 1. 2017 v zvezi s sklepom Okrajnega sodišča v Kamniku št. II K 9355/2013 z dne 21. 10. 2016.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane zakonske določbe ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnik je sicer vložil ustavno pritožbo zoper odločitve Vrhovnega sodišča ter sodišč prve in druge stopnje, ki se opirajo na eno od izpodbijanih zakonskih določb. Vendar je senat Ustavnega sodišča s sklepom št. Up-828/17 z dne 2. 7. 2019 njegovo ustavno pritožbo zoper sklep Višjega sodišča v Ljubljani št. VII Kp 9355/2013 z dne 11. 1. 2017 v zvezi s sklepom Okrajnega sodišča v Kamniku št. II K 9355/2013 z dne 21. 10. 2016 zavrgel, ustavne pritožbe zoper sklep Vrhovnega sodišča št. I Ips 9355/2013 z dne 15. 6. 2017 pa ni sprejel v obravnavo. Zato pobudnik ne izkazuje pravnega interesa za začetek postopka za oceno ustavnosti izpodbijanih zakonskih določb.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10,
56/11 in 70/17
)
v sestavi: predsednik dr. Rajko Knez ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Etelka Korpič – Horvat, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik